**Ministru kabineta noteikumu projekta**

**„Kārtība, kādā tiek aprēķināta un sadalīta pašvaldībām valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām 2012.gadā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā tiek aprēķināta un sadalīta pašvaldībām valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām 2012.gadā” (turpmāk – Projekts) izstrādāts, pamatojoties uz likuma „Par valsts budžetu 2012.gadam” 3.panta pirmās daļas 4.punktu. |
| 2. | Pašreizējā situācija un problēmas | Valsts uzdevums ir gan nodrošināt kvalitatīvu kārtējo Dziesmu un deju svētku sagatavošanu un norisi, gan nostiprināt Dziesmu un deju svētku tradīcijas ilgtspējas faktorus. Lai sekmētu svētku repertuāra apguvi un atbalstītu sabiedrības līdzdalību Vispārējo latviešu Dziesmu un deju svētku procesā, laikā līdz 2009.gada 1.septembrim, atbilstoši Dziesmu un deju svētku likumam, valsts nodrošināja daļēju atalgojumu Dziesmu un deju svētku procesā iesaistītajiem kolektīvu vadītājiem. Kopīgais valsts mērķdotācijas apjoms līdz valsts ekonomiskajai krīzei bija Ls 982 792, kas pēc noteiktiem kritērijiem tika sadalīts administratīvajām teritorijām.  Ministru kabineta 2009.gada 9.jūnija sēdē (protokols Nr.39, 122.§), balstoties uz Finanšu ministrijas priekšlikumiem par valsts budžeta izdevumu samazinājumu, tika pieņemts lēmums par mērķdotācijas – darba samaksas un sociālā nodokļa samaksas kolektīvu vadītājiem, nepiemērošanu līdz 2012.gada 31.decembrim.  Ņemot vērā, ka 2013.gada vasarā notiek kārtējie Vispārējie latviešu dziesmu un deju svētki, ir nepieciešams atjaunot valsts budžeta mērķdotāciju, t.i. vismaz ar 2012.gada 1.oktobri, jo visā Latvijā potenciālie svētku dalībnieki –mākslinieciskie kolektīvi intensīvi gatavojas svētkiem. Par šīs nepieciešamības aktualitāti vienoti izteikušās svētku organizēšanā iesaistītās institūcijas gan valsts, gan pašvaldību, gan sabiedriskajā sektorā, lai sekmētu Dziesmu un deju svētku tradīcijas vienlīdzīgas uzturēšanas iespējas visā Latvijā  Dziesmu un deju svētku likuma 9.panta otrās daļas 9.punktā noteikts, ka valsts budžeta līdzekļi kārtējo Dziesmu un deju svētku starplaikā tiek izmantoti valsts mērķdotācijai kolektīvu vadītāju darba samaksai un sociālā nodokļa samaksai.  Projektā tiks noteikts, ka mērķdotāciju piešķir pašvaldībai māksliniecisko kolektīvu vadītāju daļējai darba samaksai un valsts sociālās apdrošināšanas obligātajām iemaksām, ja to vadītie kolektīvi gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) vai ir noteikti Dziesmu un deju svētku likumā un vismaz reizi 2011.gadā piedalījušies Dziesmu un deju svētku starplaikā notiekošajos pasākumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts sagatavots, lai noteiktu, ka no valsts budžeta 2012.gadā tiek piešķirta valsts mērķdotācija māksliniecisko kolektīvu vadītāju daļējai darba samaksai un valsts sociālās apdrošināšanas obligātajām iemaksām. Projektā noteikta formula mērķdotācijas apmēra katrai pašvaldībai noteikšanai, kurā izšķir divus kolektīvu veidus: kolektīvi, kuri gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) un kolektīvi, kuri ir noteikti Dziesmu un deju svētku likumā un vismaz reizi 2011.gadā piedalījušies Dziesmu un deju svētku starplaikā notiekošajos pasākumos. Koprepertuāra kolektīviem ir noteikts līdzdalības intenstitātes koeficients divi, ņemot vērā to, ka 2011.gadā koprepertuāra kolektīvu darbības intensitāte jeb dalība svētku starplaika pasākumos, gatavojoties 2013.gada XXV Vispārējiem latviešu Dziesmu un XV Deju svētkiem, saskaņā ar Vispārējo latviešu Dziesmu un deju svētku rīkotājinstitūcijas - Kultūrizglītības un nemateriālā mantojuma centra un pašvaldību kopīgi īstenotajos svētku starplaika pasākumos, t.sk. skatēs, reģionālajos kopmēģinājumos ir divas reizes lielāka (24 pasākumi), nekā pārējiem Dziesmu un deju svētku likumā noteiktajiem kolektīviem (12 pasākumi).  Ņemot vērā, ka mērķdotācijas apmēra aprēķināšanai konkrētai pašvaldībai 2012.gadā izmanto Kultūrizglītības un nemateriālā mantojuma centra datus par kolektīvu dalību Dziesmu un deju svētku likumā noteiktajos pasākumos par 2011.gadu, kā arī to, ka Kultūrizglītības un nemateriālā mantojuma centrs koordinē vispārējo Dziesmu un deju svētku sagatavošanas procesus, lietderības apsvērumu dēļ, Kultūras ministrija nodos mērķdotācijas pārskaitīšanas, uzraudzības un pārskatu apstiprināšanas uzdevumus Kultūrizglītības un nemateriālā mantojuma centram.  Saskaņā ar Dziesmu un deju svētku likuma pārejas noteikumiem valsts mērķdotācija kolektīvu vadītāju darba samaksai un valsts sociālās apdrošināšanas obligātajām iemaksām līdz 2012.gada 31.decembrim netiek piemērota. Atsaucoties uz Ministru kabineta 2012.gada 10.jūlija protokola Nr.39 51§ 29.2. punktu un ņemot vērā, ka 2013.gada vasarā notiek kārtējie Vispārējie latviešu dziesmu un deju svētki, ir nepieciešams atjaunot valsts budžeta mērķdotāciju ar 2012.gada 1.oktobri. Lai atjaunotu valsts budžeta mērķdotāciju no 2012.gada 1.oktobra līdz 2012.gada 31.decembrim, nepieciešams veikt grozījumus, izstrādājot attiecīgu deleģējuma normu likumā „Grozījumi likumā „Par valsts budžetu 2012.gadam””. |
| 5. | Projekta izstrādē iesaistītās institūcijas | Kultūras ministrija, Kultūrizglītības un nemateriālā mantojuma centrs. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Dziesmu un deju svētku procesā iesaistītās pašvaldības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Mākslinieciskie kolektīvi un to vadītāji, kuri gatavojas Vispārējiem latviešu dziesmu un deju svētkiem. |
| 3. | Tiesiskā regulējuma finansiālā ietekme | Atsaucoties uz Ministru kabineta 2012.gada 10.jūlija protokola Nr.39 51§ 29.2. punktu un ņemot vērā to, ka 2012.gadā valsts budžeta mērķdotāciju pašvaldībām māksliniecisko kolektīvu vadītāju daļējai darba samaksai un valsts sociālās apdrošināšanas obligātajām iemaksām plānots piešķirt ar 2012.gada 1.oktobri, no valsts budžeta nepieciešami finanšu līdzekļi Ls 491 396 apmērā. |
| 4. | Tiesiskā regulējuma nefinansiālā ietekme |  |
| 5. | Administratīvās procedūras raksturojums |  |
| 6. | Administratīvo izmaksu monetārs novērtējums |  |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012 gads** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | **491,4** |  |  |  |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  | 491,4 |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  | **491,4** |  |  |  |
| 2.1. valsts pamatbudžets |  | 491,4 |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  | **-491,4** |  |  |  |
| 3.1. valsts pamatbudžets |  | -491,4 |  |  |  |
| 3.2. speciālais budžets |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 491,4 |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Līdz 2009.gada 1.septembrim mērķdotācija kolektīvu vadītāju darba algu un sociālā nodokļa samaksai bija noteikta LVL 982 792 apmērā budžeta gadā. Ņemot vērā to, ka Dziesmu un deju svētku likumā ir noteikts, ka kārtējo Dziesmu un deju svētku starplaikā ikgadējais valsts budžeta līdzekļu apjoms nedrīkst būt mazāks par iepriekšējā gadā piešķirto līdzekļu apjomu, Kultūras ministrija, aprēķinot valsts budžeta mērķdotāciju māksliniecisko kolektīvu vadītāju daļējai darba samaksai un valsts sociālās apdrošināšanas obligātajām iemaksām, izmantoja 2009.gadā noteikto valsts finansējumu. | | | | |

*Anotācijas IV, V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Kultūras ministrijas izveidotā darba grupa Dziesmu un deju svētku likuma 9.panta otrās daļas 9.punkta pārskatīšanai nosūtīja uzaicinājumus piedalīties darba grupas darbā un izteikt viedokli plašam Dziesmu un deju svētku tradīcijas saglabāšanā iesaistītajam institūciju un sabiedrības grupu lokam. |
| 2. | Sabiedrības līdzdalība projekta izstrādē | Konsultācijas par nepieciešamību atjaunot valsts budžeta mēŗkdotāciju jau 2012.gadā notikušas ar:  1. pieaicinātajiem ekspertiem;  2. Dziesmu un deju svētku biedrību;  3. Latvijas Kultūras centru asociāciju;  4. Latviešu tautas mākslas savienību;  5. Apvienoto Nāciju izglītības, zinātnes un kultūras organizācijas Latvijas Nacionālo komisiju;  6. Latvijas Pašvaldību savienību;  7. Kultūrizglītības un nemateriālā mantojuma centra nozaru ekspertu padomēm;  8. Dziesmu un deju svētku procesa virsdiriģentiem un virsvadītājiem;  9. Rīgas domes Izglītības, kultūras un sporta departamenta pārstāvjiem;  10. Plānošanas reģionu pārstāvjiem;  11.Valsts izglītības satura centru;  12.Izglītības un zinātnes ministriju. |
| 3. | Sabiedrības līdzdalības rezultāti | Priekšlikumi par nepieciešamību atjaunot valsts budžeta mērķdotāciju māksliniecisko kolektīvu vadītāju daļējai darba samaksai un valsts sociālās apdrošināšanas obligātajām iemaksām jau 2012.gadā ir ņemti vērā, izstrādājot Projektu. |
| 4. | Saeimas un ekspertu līdzdalība | Kultūras ministrijas darba grupa pieaicināja nozares ekspertus izteikt viedokli. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Kultūrizglītības un nemateriālā mantojuma centrs. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.08.17.

1343

I.Bula

Tālr.67330257

[Inara.Bula@km.gov.lv](mailto:Baiba.Erdmane@knmc.gov.lv)